θεοι. αρχοντος αρχελαου βουλευοντων ταραντινου γλαυκου βαβυλ[ου] ορθαιου νικοδαμου εδοξε ται πολει των δελφων [ε]ν αγοραι τελειωι συ[μ] ψαφοις ταις εννομοις. επειδη πανταλεων [νε]ωνος αρσινοευς εν τοις ενπροσθεν χρονοις ευ[ν]ους ων διετελ[ει] ται πολει και νυν κατ[α]σταθεις υπο των αιτωλω[ν] επιμελητας το[υ τ]ε ιερου και τας πολιος οσιως και ενδοξως το τε ιερον και ταν πολ[ιν] διεφυλαξε και τοις πο[λι]ταις συνανεστραφη καλως και ευγνωμονως ταν τε υπαρχουσα[ν] ομονοιαν ποτι αυσαυτους και ποτι τους αιτωλους επι πλειον συναυξησε δεδοχθαι επαινεσαι πανταλεοντα νεω[ν]ος αρσινοεα ευσεβειας ενεκεν και ευεργεσιας τας εν το ιερον και ταν πολιν και ε[ι]μεν αυτον προξενον τας πολιος και εκγονους υπαρχειν δε αυτωι και εκγονοις προμαντειαν ασυλιαν ατελειαν προεδριαν εν πασι τοις αγωνοι[ς] ους α πολις τιθητι και ταλλα οσα και τοις αλλοις προξενοις και ευεργεται[ς] του ιερου και τας πολιος δεδοσθαι δε αυτωι και εκγονοις και επινομιαν εν ται δελφιδι τον παντα χρονον.
Phokis — Delphi — 218-217 BC
 218-217 BC